**Pakalpojuma līgums Nr.** SKUS 128/18

**Izpildītāja līguma reģistrācijas NR. S127/2018-3**

*Ultrasonogrāfijas zonžu remonts*

Rīgā, 2018. gada 16.marts

**VSIA „Paula Stradiņa klīniskā universitātes slimnīca”**, reģ.Nr.40003457109, kuru, saskaņā ar statūtiem un 01.03.2018. valdes lēmumu Nr.22 (protokols Nr.9 p.3) “Par pilnvarojuma (paraksttiesību) piešķiršanu” pārstāv valdes priekšsēdētāja **Ilze Kreicberga**, (turpmāk - Pasūtītājs) no vienas puses, un

**SIA “Arbor Medical Korporācija”**, reģistrācijas Nr. 40003547099, tās valdes locekles Daces Rātfelderes personā (turpmāk – Izpildītājs) no otras puses (abi kopā – Puses), pamatojoties uz iepirkuma „Ultrasonogrāfijas zonžu remonts” (ID Nr. PSKUS 2018/53), rezultātiem un, saskaņā ar Izpildītāja iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**
	1. Pasūtītājs pasūta un Izpildītājs, pēc nepieciešamības, veic ultrasonogrāfijas iekārtu zonžu remonta darbus (turpmāk – Darbi), atbilstoši Līguma un tā 1.pielikuma noteikumiem (tehniskais un finanšu piedāvājums).
	2. Darbu apjoms tiek saskaņots pasūtīšanas brīdī, Pretendentam iesniedzot un Pasūtītājam apstiprinot defekta aktu
	3. Jebkādu citu zonžu remonta darbu veikšana, kurus Pasūtītājs nav paredzējis vai nav varējis definēt Līgumā, bet kuri Pasūtītājam rodas Līguma izpildes laikā saistībā ar Līguma priekšmetu, tiek veikti Pusēm par to savstarpēji vienojoties (turpmāk – Neparedzētie darbi), nepārsniedzot Līguma 2.1.punktā norādīto kopējo Līguma summu.
2. **Līguma summa, norēķinu kārtība**
	1. Līguma kopējā summa nepārsniedz **41 999.00** **EUR** (četrdesmit viens tūkstotis deviņi simti deviņdesmit deviņi *euro* un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļu likmi.
	2. Līguma 2.1.punktā norādītajā summā ir ietverti visi Izpildītāja izdevumi, kas tam rodas saistībā ar Līguma izpildi, tajā skaitā izdevumi, kas saistīti ar defekta noteikšanu, transporta izdevumi un dezinfekcijas prasību izpilde.
	3. Pasūtītājs veic samaksu par veiktajiem darbiem ne vēlā kā 60 (sešdesmit) kalendāro dienu laikā pēc darbu izpildes akta abpusējas parakstīšanas un rēķina saņemšanas, pārskaitot rēķinā norādīto naudas summu uz Līgumā norādīto Izpildītāja bankas norēķina kontu. Rēķins tiek izrakstīts atbilstoši veiktā Pakalpojuma apjomam.
	4. Pasūtītājam nav pienākums apmaksāt Izpildītāja rēķinus vai segt jebkādas Izpildītāja izmaksas vai zaudējumus.
	5. Puses vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@stradini.lv.
	6. Samaksa uzskatāma par veiktu ar brīdi, kad Pasūtītājs veicis pārskaitījumu uz Izpildītāja norādīto norēķinu kontu.
3. **Līguma darbības termiņš un spēkā esamība**
	1. Līgums stājas spēkā tā abpusējas parakstīšanas brīdī un ir spēkā līdz īsākajam no šādiem termiņiem:

3.1.1. līdz Līguma 2.1.punktā noteiktās summas izlietojumam;

3.1.2. 24 (divdesmit četri) mēneši no Līguma spēkā stāšanās dienas.

* 1. Pusēm ir tiesības jebkurā brīdī izbeigt Līgumu, par to rakstiski vienojoties.
	2. Pasūtītājam ir tiesības vienpusēji atkāpties no Līguma, 30 (trīsdesmit) kalendārās dienas iepriekš rakstiski par to brīdinot Piegādātāju, ja:
		1. Izpildītājs ilgāk kā 2 mēnešus nepilda savas Līgumā noteiktās saistības un Pasūtītājs rakstiski par to ir informējis Izpildītāju;
		2. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
		3. notikusi Izpildītāja likvidācija;
		4. pret Izpildītāju uzsākta maksātnespējas procedūra.
	3. Par vienpusēju atkāpšanos no līguma Pasūtītājs Līguma 3.4.punktā noteiktajā termiņā nosuta Izpildītājam rakstisku paziņojumu. Līgums uzskatāms par izbeigtu trīsdesmitajā dienā pēc Pasūtītāja rakstiska paziņojuma nosūtīšanas.
	4. Izpildītājs ir tiesīgs vienpusēji atkāpties no Līguma, nosūtot par to rakstisku paziņojumu uz Pasūtītāja juridisko adresi 30 (trīsdesmit) kalendārās dienas iepriekš, ja iestājies kāds no šādiem apstākļiem:
		1. Pasūtītājs 30 (trīsdesmit) kalendārās dienas kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Izpildītāja pretenzijas nosūtīšanas dienas uz Pasūtītāja juridisko adresi;
		2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.
	5. Par vienpusēju atkāpšanos no līguma Izpildītājs Līguma 3.6.punktā noteiktajā termiņā nosuta Pasūtītājam rakstisku paziņojumu. Līgums uzskatāms par izbeigtu trīsdesmitajā dienā pēc Izpildītāja rakstiska paziņojuma nosūtīšanas.
	6. Šī Līguma saistību izbeigšanas gadījumā Pasūtītājs veic pilnu norēķinu un samaksā visus Izpildītāja pamatoti iesniegtos rēķinus par faktiski veiktajiem darbiem līdz līgumsaistību pilnīgai izbeigšanai.

**4. Līguma izpildes kārtība**

4.1. Pasūtītājs Darbu pieteikumu veic elektroniski, pieprasījumu nosūtot uz Līguma 10.9.2.punktā norādītās kontaktpersonas e-pastu, vai telefoniski: 67893785. Izpildītājam 1 (vienas) darba dienas laikā jāapstiprina pieteikuma saņemšana un, vienojoties ar Pasūtītāju, jāierodas apstākļu noskaidrošanai. Darbu pieteikums skaitās saņemts ar brīdi, kad Pasūtītājs elektroniski nosūtījis pieprasījumu uz Līguma 10.9.2.punktā norādīto elektronisko pasta adresi vai pasūtījumu veicis telefoniski.

4.2. Par pieteiktajiem Darbiem Izpildītājs sastādīta Defektācijas aktu, kurā norāda defektējamo ierīci un daudzumu.

4.3. Izpildītājs, uz remonta laiku, aizvieto remontējamo zondi (-es). Pasūtītājs apmaksu par aizvietojamo zondi (-ēm) veic saskaņā ar Līguma 1.pielikumā norādīto cenu. Aizvietojamo zonžu cena ir nemainīga visu remonta laiku.

4.4. Izpildītājs veic zondes (-žu) aizvietošanu ne vēlāk kā 2 (divu) darba dienu laikā no Defektācijas akta abpusējas saskaņošanas dienas

4.5. Izpildītājs sagatavo Defektācijas aktu un to nosūta Pasūtītājam izvērtēšanai 3 (trīs) kalendāro dienu laikā pēc tam, kad ir ticis konstatēts ierīces bojājumu vai traucējumu apjoms. Pasūtītājs ne vēlā kā 5 kalendāro dienu laikā pieņem lēmumu par Defektācijas aktā norādīto apstākļu akceptēšanu vai noraidīšanu un par to rakstiski informē Izpildītāju.

4.6. Izpildītājs, sagatavojot Defektācijas aktu, norāda laika posmu, kādā tiks veikti Darbi. Ja Izpildītāja norādītajā laikā Darbu pabeigšanas nav iespējama, Pasūtītājs turpina izmantot aizvietojamās zondes saskaņā ar Līguma 4.3.punkta noteikumiem.

4.7. Pēc akceptēto Darbu izpildes, Izpildītājs nodod veikto Darbu apjomu Pasūtītājam kopā ar pieņemšanas – nodošanas un darbu izpildes aktu un rēķinu.

4.8. Pasūtītājs, pieņemot Darbus, ir tiesīgs pārbaudīt to kvalitāti un atbilstību Līguma un tā pielikuma prasībām, Defektācijas aktā norādītajam un rēķinam. Ja Darbi atbilst visām prasībām, Pasūtītāja pārstāvis paraksta pieņemšanas – nodošanas un darbu izpildes aktu un rēķinu. Ja Darbi un /vai to kvalitāte neatbilst Defektācijas aktā norādītajam, Pasūtītāja pārstāvis sagatavo pretenziju un nodod to Izpildītājam. Konstatēto neatbilstību gadījumā Pasūtītājs nepieņem Darbu izpildi, kā arī neparaksta darbu izpildes aktu un rēķinu.

4.9. Izpildītājs ir atbildīgs par saremontēto zonžu nejaušas, pilnīgas vai daļējas bojāejas vai bojāšanās risku līdz pieņemšanas – nodošanas akta parakstīšanas brīdim.

4.10. Puses vienojas, ka gadījumā, ja Pasūtītājs konstatējis Neparedzēto darbu nepieciešamību, Pasūtītājs Līguma 4.1.punktā norādītajā kārtībā piesaka konstatētos traucējumus vai bojājumus un tam ir tiesības pieprasīt Izpildītājam sagatavot un iesniegt Pasūtītājam konstatēto Neparedzēto darbu izvērtējuma piedāvājumu (turpmāk – izvērtējuma piedāvājums). Izpildītājs, sagatavojot izvērtējuma piedāvājumu, cenas nedrīkst noteikt augstākas kā Līguma 1.pielikumā definētas cenas.

4.11. Izpildītājs sagatavo un nosūta Pasūtītājam izvērtējuma piedāvājumu 3 (trīs) darba dienu laikā pēc tam, kad tas ir iepazinies ar Neparedzēto darbu cēloni, konstatējis nepieciešamo bojājumu vai traucējumu novēršanas apjomu. Pasūtītājs pieņem lēmumu par izvērtējuma piedāvājuma akceptēšanu vai noraidīšanu 2 (divu) darba dienu laikā pēc tā saņemšanas un par to rakstiski informē Izpildītāju.

4.12. Pasūtītāja pieprasījums pēc izvērtējuma piedāvājuma un Izpildītāja sagatavotais piedāvājums negarantē pasūtījumu. Pasūtījums uzskatāms par izdarītu tikai tad, kad abas Puses parakstījušas Izpildītāja sastādīto un Pasūtītājam iesniegto izvērtējuma piedāvājumu.

4.13. Gadījumā, ja Pasūtītājs, saskaņā ar šī Līguma 4.10.punktu, pieteicis Neparedzēto darbu izpildi, tad pēc pieteiktā izvērtējuma piedāvājuma Darbu izpildes, Izpildītājs sastāda darbu izpildes un zondes nodošanas - pieņemšanas aktu brīvā formā, paraksta to un iesniedz Pasūtītājam parakstīšanai. Pasūtītājs izskata saņemto izpildes un pieņemšanas – nodošanas aktu, pārbauda izpildīto Darbu kvalitāti.

4.14. Ja Pasūtītājs pēc tam, kad Izpildītājs tam iesniedzis 4.13.punktā norādīto pieņemšanas - nodošanas aktu, to neparaksta 10 darba dienu laikā no saņemšanas brīža vai neiesniedz pamatotu paziņojumu par trūkumiem, Darbi ir uzskatāmi par izpildītiem kvalitatīvi un pilnā apjomā. Darbu izpildes aktu vienpersoniski paraksta Izpildītājs un tam ir tāds pats spēks, kā, ja izpildes aktu būtu parakstījušas abas Puses. Vienpusēja izpildes akta parakstīšanas gadījumā Izpildītājs ir tiesīgs attiecīgos darbus iekļaut apmaksai kārtējā rēķinā un izrakstīt un iesniegt Pasūtītājam rēķinu, kuru Pasūtītājam ir pienākums apmaksāt šajā Līgumā noteiktajos apmaksas termiņos.

4.15. Pasūtītājs par izpildītājiem Neparedzētajiem darbiem pasūtījuma ietvaros un izmantotajiem materiāliem norēķinās ar Izpildītāju saskaņā ar Līguma 2.3.punkta noteikumiem, skaitot no attiecīgā darbu izpildes un zondes nodošanas - pieņemšanas akta abpusējas parakstīšanas un rēķina izrakstīšanas datuma, ar pārskaitījumu uz Izpildītāja norādīto kontu.

4.16. Ja uz Neparedzēto darbu brīdi Pasūtītājam rodas nepieciešamība zondi (-es) aizvietot, Puses rīkojas saskaņā ar Līguma 4.3. un 4.4.punkta noteikumiem.

**5. Pušu saistības**

* 1. Izpildītāja pienākumi un tiesības:
		1. 5 (piecu) darba dienu laikā no Defektācijas akta abpusējas saskaņošanas dienas informēt Pasūtītāju par iespējamo Darbu uzsākšanas laiku;
		2. veikt Līguma prasībām atbilstošus Darbus;
		3. transportējot zondes, nodrošināt to drošību pret iespējamajiem bojājumiem;
		4. apņemas ierasties pie Pasūtītāja, skaitot no Pasūtītāja pieteikuma brīža 4.1.punktā noteiktajā kārtībā;
		5. sagatavot un nodot Pasūtītājam rēķinu;
		6. laikus, 2 (divas) darba dienas pirms norunātā Darbu izpildes sākuma termiņa iestāšanās, informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas varētu kavēt Līguma izpildi;
		7. ja Izpildītājs konstatējis, ka Neparedzētie darbi radušies Izpildītāja vainas dēļ un tas izriet no nekvalitatīvi vai nepilnīgi izpildīta Darba, Izpildītājs apņemas nekavējoties, bet ne vēlāk kā 5 (piecu) kalendāro dienu laikā no minētā konstatācijas brīža, bez papildus samaksas par darbu, novērst šādus trūkumus;
		8. veikt Līguma izpildi ar saviem spēkiem, resursiem un līdzekļiem.

5.1.9. par savlaicīgu un kvalitatīvu Līguma izpildi saņemt Līgumā noteikto samaksu;

5.1.10. saņemt no Pasūtītāja saistību izpildei nepieciešamo informāciju.

5.2. Pasūtītāja pienākumi un tiesības:

* + 1. savlaicīgi veikt pieteikumus;
		2. pārbaudīt veikto Darbu atbilstību Līguma noteikumiem;
		3. Līgumā noteiktajā kārtībā savlaicīgi veikt Līgumā noteiktos maksājumus;
		4. ekspluatācijas laikā konstatēto trūkumu vai bojājumu gadījumā par to nekavējoties paziņot Izpildītājam Līguma 4.1.punktā noteiktajā kārtībā;
		5. pārbaudīt Darbu izpildi un pieņemt sniegtos darbus pēc pārbaudes testa veikšanas, parakstoties veikto darbu izpildes aktā;
		6. saņemt no Izpildītāja informāciju un paskaidrojumus par Līguma izpildes gaitu un citiem Līguma izpildes jautājumiem;
		7. laicīgi saņemt no Izpildītāja informāciju un paskaidrojumus par iespējamajiem vai paredzamajiem kavējumiem Līguma izpildē;
		8. apturēt Līguma izpildi Līguma 3.4.punktā noteiktajos gadījumos;
		9. apturēt un atlikt Līgumā paredzēto maksājumu ārējā normatīvajā aktā vai šajā Līgumā noteiktajos gadījumos.
1. **Garantija**

6.1. Izpildītājs veiktajiem Darbiem nodrošina garantiju ne mazāk kā 6 mēneši no darbu izpildes akta abpusējas parakstīšanas dienas, ja nav noteikts cits garantijas termiņš.

6.2. Izpildītājs garantē noteikto Darbu sniegšanas pienācīgu kvalitāti visā Līguma darbības termiņa laikā. Jebkuras Pasūtītāja pretenzijas par Darbu kvalitāti ir iesniedzamas rakstiski. Ja Pasūtītāja pretenzijas ir pamatotas, Izpildītājs nekavējoties veic visas nepieciešamās darbības, lai novērstu konstatētās nepilnības izpildītajos Darbos.

6.3. Izpildītājs nav atbildīgs par vizuāliem, tehniskiem vai funkcionāliem defektiem, kas radušies zonžu nepareizas ekspluatācijas, nepārvaramas varas apstākļu, kā arī Pasūtītāja vai trešo personu vainojamas rīcības rezultātā.

1. **Pušu atbildība**
	1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītajā vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
	2. Par Līgumā noteikto saistību nepildīšanu Pasūtītājs ir tiesīgs piemērot Izpildītājam līgumsodu 0,1% apmērā no defekta aktā minētās remonta vērtības par katru nokavējuma dienu, bet ne vairāk kā 10% no kopējās Līguma summas.
	3. Par Līgumā noteikto maksājumu termiņu kavējumu Izpildītājs ir tiesīgs piemērot Pasūtītājam līgumsodu 0.1% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas.
	4. Līgumā noteikto līgumsodu apmaksas tiek veikta 30 (trīsdesmit) dienu laikā pēc attiecīgās puses rēķina par līgumsoda samaksu saņemšanas.
	5. Līgumsoda samaksa neatbrīvo Puses no turpmākas saistību izpildes pienākuma un netiek ieskaitīta zaudējumu atlīdzībā.
2. **Nepārvarama vara**
	1. Puses tiek atbrīvotas no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
	2. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.
	3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
	4. Ar rakstisku vienošanos Puses apliecina, vai nepārvaramas varas apstākļi traucē vai padara Līguma saistību izpildi par neiespējamu, kā arī izlemj līgumsaistību turpināšanas (vai izbeigšanas) būtiskos jautājumus, un vienošanos pievieno līgumam. Līgumsaistību turpināšanas gadījumā, Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
	5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.
	6. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši līguma 8.3.punktam.
3. **Strīdu izskatīšanas kārtība**
	1. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.
	2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.
4. **Citi noteikumi**
	1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu, atbilstoši spēkā esošajiem normatīvajiem aktiem.
	2. Puses ir tiesīgas veikt Līguma grozījumus, ja Piegādātāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
	3. Jebkuri Līguma grozījumi tiek noformēti rakstveidā un kļūst par Līguma neatņemamu sastāvdaļu. Puses ir tiesīgas veikt Līguma grozījumus saskaņā ar Publisko iepirkumu likumā noteikto.
	4. Puses apliecina un garantē, ka tām ir tiesības parakstīt Līgumu un tās uzņemas visas ar Līgumu noteiktās saistības un pienākumus. Gadījumā, ja Līgumu parakstījusi persona bez paraksta tiesībām, tā uzņemas pilnu atbildību pret otru Pusi, tajā skaitā par radītajiem zaudējumiem, ja tādi radušies.
	5. Ja kādai no Pusēm tiek mainīti rekvizīti vai Līgumā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
	6. Pasūtītāja vadītāja maiņa nevar būt par pamatu Līguma pārtraukšanai vai izbeigšanai. Gadījumā, ja notiek Pasūtītāja reorganizācija, Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
	7. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
	8. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.
	9. Pušu kontaktpersonas:

10.9.1.Pasūtītāja kontaktpersona: Vjačeslavs Beļikovs, tālrunis: 6706 9695, e-pasts: vjaceslavs.belikovs@stradini.lv. Pilnvarotā persona ir tiesīga parakstīt attiecīgos dokumentus.

10.9.2.Izpildītāja kontaktpersona: Eva Rubene, tālruņa numurs: 67893785; 25628880 e-pasta adrese: serviss@arbor.lv; eva.rubene@arbor.lv. Pilnvarotā persona ir tiesīga nodot Preci, parakstīt attiecīgos pieņemšanas – nodošanas dokumentus.

* 1. Līgums sagatavots latviešu valodā, parakstīts divos oriģinālos eksemplāros uz 7 (septiņām) lapām, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Piegādātāja.
1. **Pušu juridiskās adreses un rekvizīti:**

|  |  |
| --- | --- |
| **Pasūtītājs:****VSIA “Paula Stradiņa klīniskās****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr. LV74HABA0551027673367Banka: AS Swedbank Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I.Kreicberga | **Izpildītājs:****SIA “Arbor Medical Korporācija”**Reģ. Nr. 40003547009Meistaru iela 7, Valdlauči, Ķekavas pag., Ķekavas nov., LV-1076Banka: AS Swedbank Kods: HABALV22Konta Nr. LV98HABA0551000850592\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_D.Rātfeldere |
|  |  |
|  |  |